 Dr Fadal ayaa mar uu ka hadlaayey faragelinta ay Dawladda Somaliya ku hayso Somaliland ayaa yidhi Maanta Somaliya dagaaladii wey ka joogsadeen Dawladda Somaliya rajo ayaa laga filaayey inay dadkooda iyo dalkooda u sameeyaan, inay hirgeliyaan habka dimuqraadiga ah wada tashiga dadkooda ku hirgeliyaan ayey ahayd, in wixii khiyaaliya iska daayaan, oo xaqaaqiga dalkooda ka jirta dadkooda qaxoontiga ah ee xerooyinka ku jira hab nidaam dawliya u sameeyaan ayey ahayd, waxay ahayd inay ka koraan kala takoorka, inay Doorasho qabsadaan ayaa ahayd, balse may ahayn inay Somaliland ku mashquulaan, iyada oo Somaliland horumar ku talaabsatay, dimuqraadiyadii ka hirgashay, nidaamkii Xisbiyada badani ka hirgaleen, Doorashooyin ka dhaceen, waana wax lala yaabo iyo jahaweerar inay Dawladda Somaliya sheegato dhul iyo dad aanay lahayn,waxayna tani ka dhigan tahay dawladda Siyaad Barre oo iyada oo dagaalo ka socdaan Somaliland oo dadkoodii la qixiyey, kaamamna ku jiraan odhan jirtay Ciyaarihii Gobolada ayaa ka socda, markaas waxa aan leeyahay Dawladda Somaliya aynu waxaas ka korno,caqliga taliye waxa aan leeyahay caqligiinu ha taliyo. 